stanford-oval/wikipedia huggingface dataset:
ג'יבס וווסטר
עלילה

הסדרה עוסקת בעלילותיהם של ג'נטלמן אנגלי עשיר ולא פיקח במיוחד, ברטרם (ברטי) ווּסטר (יו לורי), ומשרתו האישי המוכשר ג'יבס (סטיבן פריי).
ברטי ווסטר שהוא רווק חביב, מהודר, ובטלן, מסתבך בעלילות רומנטיות ואחרות ונקלע למצבים בלתי אפשריים, מהם הוא נחלץ בעזרתו של משרתו הנאמן ג'יבס.
במהלך הסדרה מנסה ברטי לחמוק מניסיונות השידוך של דודותיו אגתה ודליה, ולפתור את בעיותיהם הרומנטיות והכספיות של חבריו. אולם הפתרון לתסבוכת מצוי בכישרון, הידע והחכמה של ג'יבס.
העלילה מתרחשת בשנות השלושים של המאה העשרים באנגליה ובארצות הברית, ומציגה בהומור את חיי המעמד הגבוה באנגליה, ופער הדורות בין האריסטוקרטיה הוותיקה לדור הצעיר שלה. עלילות שלושת פרקים הראשונים בעונות השלישית והרביעית מתרחשות בארצות הברית.
בסדרה מככבים לורי ופריי, ששתפו פעולה עוד לפני בחירתם לתפקיד בסדרה כצמד שחקנים, והופיעו בתוכנית "קטעים עם פריי ולורי". מלבדם, לרבות מהדמויות מתחלפים השחקנים בין עונות הסדרה, כמו למשל הדודות אגתה ודליה.
לברטי בסדרה כישרון שירה ונגינה בפסנתר, שלא כמו במקור הספרותי, כך שבתפקיד זה באו לידי ביטוי כשרונותיו של לורי כזמר וכפסנתרן, בפרודיה על שירי התקופה.
הסדרה הייתה מועמדת לפרס האקדמיה הבריטית לטלוויזיה עבור סדרת הדרמה הטובה ביותר לשנת 1993.
נעימת הפתיחה בסגנון ג'אז-סווינג חוברה במיוחד לתוכנית על ידי אני דודליי ונקראת "ג'יבס וְווּסטר". הנעימה הייתה מועמדת לפרס האקדמיה הבריטית לטלוויזיה עבור מוזיקה מקורית לשנת 1993.
הסדרה שודרה בישראל במסגרת ערוץ 2 הניסיוני בראשית שנות התשעים.
תיק-תק

ערך זה עוסק בשעשועון טלוויזיה ישראלי. אם התכוונתם למשמעות אחרת, ראו .
| --- | --- |
 סוגה:  שעשועון
 יוצרים:  הטלוויזיה החינוכית
 מנחים:  רונית כפיר, איל קיציס, אפרת רייטן
 משתתפים:  יואל גבע, עטרה אופק
 ארץ מקור:  ישראל
 שפות:  עברית 
 הפקה
 אורך פרק:  30 דקות
 שידור
 רשת שידור:  הטלוויזיה החינוכית
 תקופת שידור מקורית:  1995–1999
 
תיק-תק היה שעשועון טלוויזיה ששודר בטלוויזיה החינוכית בערוץ 2 משנת 1995 עד שנת 1999. בתוכנית היו שני סוגים של שלבים: שלבי מתמטיקה שבהם שפט את המתמודדים יואל גבע ושלבי עברית שבהם שפטה עטרה אופק. בתוכנית התחרו תלמידים מבתי ספר שונים ברחבי הארץ.
תיק-תק התבסס על שעשועון הצרפתי "Des chiffres et des lettres" ("אותיות ומספרים"). את התוכנית הנחו רונית כפיר, איל קיציס, ואפרת רייטן.
בשנות ה-70 שידרה הטלוויזיה הלימודית גרסה מוקדמת יותר של השעשועון, בשם "אות ועוד", אותה הנחו לסירוגין אלי ישראלי ורויטל עמית.
ראש העיר קסטרברידג' (סרט, 2003)

| --- | --- |

 מבוסס על:  ראש העיר קסטרברידג' מאת תומאס הרדי
 בימוי:  דייוויד ת'אקר 
 הופק בידי:  ג'ורג'ינה לאו
 תסריט:  טד וייטהד
 שחקנים ראשיים:  קירן הינדס ג'ולייט אוברי ג'ודי מיי פולי ווקר ג'יימס פיורפוי
 מוזיקה:  אדריאן ג'ונסטון
 צילום:  איוואן סטרסבורג
 מדינה:  בריטניה / ארצות הברית
 שיטת הפצה:  ישירות לווידיאו 
 הקרנת בכורה:  17 באוגוסט 2003
 משך הקרנה:  196 דקות (2 חלקים)
 שפת הסרט:  אנגלית
 סוגה:  דרמה
 דף הסרט ב־IMDb
 
ראש העיר קסטרברידג' (באנגלית: The Mayor of Casterbridge) הוא סרט טלוויזיה בריטי משנת 2003, עיבוד לרומן באותו שם מאת תומאס הרדי שיצא לאור ב-1886. את הסרט הפיקה ג'ורג'ינה לאו עבור "סאלי הד פרודקשנס" וביים דייוויד ת'אקר. בתפקידים הראשיים הופיעו קירן הינדס בתפקיד הנצ'רד, ג'ולייט אוברי בתפקיד סוזן הנצ'רד, ג'ודי מיי בתפקיד אליזבת-ג'יין, ג'יימס פיורפוי בתפקיד פארפריי ופולי ווקר בתפקיד לוסטה. הסרט הופץ על גבי DVD בשנת 2004.
צוות השחקנים

קירן הינדס - מייקל הנצ'רד
ג'ולייט אוברי - סוזן הנצ'רד
ג'ודי מיי - אליזבת-ג'יין
ג'יימס פיורפוי - פארפריי
פולי ווקר - לוסטה טמפלמן
ג'ין מארש - מוכרת הפורמיטי
קלייב ראסל - ניוסון
טוני הייגארת' - סולומון לונגווייז
דייוויד בראדלי - חבר המועצה ואט
טרוור פיקוק - כריסטופר קוניי
ג'ודי קורנוול - אמא קוקסום
הנרי גודמן - ג'ושוע ג'ופ
בן קרומפטון - אייבל ויטל
קארל ג'ונסון - Fall
אלן ויליאמס - סטוברד
אנט בדלנד - גברת סטנידג'
הערות שוליים

↑  Review of "The Mayor of Casterbridge". TV Guide.
↑  The Mayor Of Casterbridge (2003) Movie Review from Eye for Film
יריבים (סדרת טלוויזיה)

| --- | --- |

 מבוסס על:  ספר בעל אותו שם של ג'ילי קופר
 סוגה:  דרמה קומית
 כותבים:  דומיניק טרידוול-קולינס לאורה וייד
 בימוי:  אליוט היגרטי
 שחקנים:  נפסה וויליאמס אלכס האסל דייוויד טננט איידן טרנר קתרין פרקינסון ליסה מקגריליס אמילי אטאק דני דייר
 ארץ מקור:  בריטניה בריטניה
 שפות:  אנגלית
 מספר עונות:  1
 מספר פרקים:  8
 הפקה
 מפיק:  אליזה מלור
 מפיקים בפועל:  דומיניק טרידוול-קולינס פליסיטי בלאנט אלכסנדר לאמב לי מייסון
 חברת הפקה:  Happy Prince
 צלמים:  ג'ון לינץ' קרלוס קטלן מארק נוטקינס
 שידור
 רשת שידור:  דיסני+
 תקופת שידור מקורית:  18 באוקטובר 2024 – הווה
 קישורים חיצוניים
 דף התוכנית ב-IMDb
יריבים (באנגלית: Rivals) היא סדרת טלוויזיה קומית שנוצרה עבור דיסני+. זהו עיבוד לרומן באותו שם של ג'ילי קופר משנת 1988. בסדרה מככבים דייוויד טננט, איידן טרנר, קתרין פרקינסון, ליסה מקגריליס, אלכס האסל, אמילי אטאק ודני דייר.
תקציר העלילה

העלילה מתרחשת במחוז האנגלי הבדיוני רוטשייר. לורד טוני באדינגהם, הבעלים של רשת הטלוויזיה קוריניום הוא יריב מושבע של רופרט קמפבל-בלאק. באדינגהם הוא לורד שנולד למשפחה פשוטה וקיבל את התואר שלו במהלך חייו והוא לכאורה איש משפחה שמתגורר עם אשתו וילדיו, קמפבל-בלאק הוא בן אצולה מזה דורי דורות, גרוש, ילדיו אינם רואים אותו, והוא מעורב באינספור שערוריות שונות.
דקלן אוהרה, כוכב טלוויזיה ב-BBC מקבל הצעה מלורד טוני באדינגהם, הבעלים של חברת הטלוויזיה קוריניום, לעזוב את ה-BBC ולעבור לעבוד אצלו. אוהרה עובר לרוטשייר, שם הוא מתוודע לתושבי האזור האקסצנטרים. במהלך הסדרה, אוהרה מסתכסך עם באדינגהם ומחליט יחד עם קמפבל-בלאק, יריבו המושבע של באדינגהם ו להקים רשת טלוויזיה מתחרה ולהתחרות על הזיכיון.
צוות השחקנים

אלכס האסל בתפקיד רופרט קמפבל-בלאק
דייוויד טננט בתפקיד הלורד טוני באדינגהם
איידן טרנר בתפקיד דקלן אוהרה
ויקטוריה סמורפיט בתפקיד מוד אוהרה
בלה מקלין בתפקיד אגתה 'טאגי' אוהרה
קטריונה צ'נדלר בתפקיד קייטלין אוהרה
נאפסה וויליאמס בתפקיד קמרון קוק
קתרין פרקינסון בתפקיד ליזי ורקר
אוליבר כריס בתפקיד ג'יימס וריקר
דני דייר בתפקיד פרדי ג'ונס
ליסה מקגריליס בתפקיד ולרי ג'ונס
קלייר רושברוק בתפקיד ליידי מוניקה באדינגהם
לוק פסקולינו בתפקיד בזיל 'באס' באדינגהם
לואי לנדאו בתפקיד ארצ'י באדינגהם
אמילי אטאק בתפקיד שרה סטראטון
רופוס ג'ונס בתפקיד פול סטראטון
לארה פיק בתפקיד דייזי באטלר
אנאבל שולי בתפקיד ביטי ג'ונסון
מגי סטיד בתפקיד ליידי גוסלינג
דייוויד קלדר בתפקיד פרגוס פני
הוברט ברטון בתפקיד ג'רלד מידלטון
גיא סינר בתפקיד הבישוף ברנטון
ברנדן פטריקס בתפקיד הנרי המפשייר
ריץ' קיבל בתפקיד בריאן התרינגטון
גארי למונט בתפקיד צ'ארלס פיירבורן
הפקה

באוגוסט 2022, דווח שבדיסני+ מתוכנן עיבוד בן שמונה חלקים לרומן של ג'ילי קופר, יריבים. דומיניק טרידוול-קולינס יהיה בצוות ההפקה והכתיבה, יחד עם לאורה ווייד ככותבת. קופר עצמה יחד עם פליסיטי בלאנט, הסוכנת הספרותית שלה, ישמשו כמפיקות בפועל בתוכנית.
הפקה > ליהוק

במרץ 2023 דווח כי לסדרה לוהקו דייוויד טננט, דני דייר, קתרין פרקינסון ואלכס האסל בין השחקנים. באותו חודש נוספו לצוות השחקנים ויקטוריה סמורפיט ואיידן טרנר. במאי 2023 הליהוק הסתיים עם הליהוק של לארה פיק ודייוויד קלדר.
הפקה > צילומים

יריבים היא הסדרה הראשונה ששצולמה ב-TBY2, מתקן חדש של אולפני Bottle Yard בהנגרוב, בריסטול. הצילומים התרחשו גם בטטברי, גלוסטרשייר
הפצה

הסדרה יצאה בבבריטניה ובעולם, כולל אוסטרליה, ב-Disney+ ובארצות הברית ב-Hulu ב-18 באוקטובר 2024.
ביקורת

באתר Rotten Tomatoes הסדרה קיבלה את הציון 94% עם דירוג ממוצע של 7.7/10, בהתבסס על 17 מבקרים. באתר Metacritic הסדרה קיבלה את הציון %84, ציון ממוצע של 12 מבקרים.
הערות שוליים

↑  Shaffi, Sarah (25 באוגוסט 2022). "Jilly Cooper bestseller Rivals set for eight-part TV adaptation". The Guardian. נבדק ב-23 במרץ 2023. {{cite web}}:  (עזרה)
↑  Rose, Hilary (22 במרץ 2022). "Can Jilly Cooper's Rivals survive a 21st-century makeover?". The Times. נבדק ב-23 במרץ 2023. {{cite web}}:  (עזרה)
↑  Elder, Lucy (21 במרץ 2023). "Hunt for Rupert Campbell-Black concludes! Cast confirmed for Jilly Cooper's Rivals". Horse & Hound. נבדק ב-23 במרץ 2023. {{cite web}}:  (עזרה)
↑  Goldbart, Max; Petski, Denise (21 במרץ 2023). "David Tennant, Danny Dyer, Aidan Turner & Alex Hassell Board Disney+'s Jilly Cooper Adaptation 'Rivals'". Deadline Hollywood. נבדק ב-23 במרץ 2023. {{cite web}}:  (עזרה)
↑  "Victoria Smurfit and Aidan Turner star in adaptation of racy Jilly Cooper novel". Independent.ie. 21 במרץ 2023. {{cite web}}:  (עזרה)
↑  Ramachandran, Naman (15 במאי 2023). "Jilly Cooper's 'Rivals': Power Packed British Cast Join David Tennant, Alex Hassell, Aidan Turner and Danny Dyer on Disney+ Show (EXCLUSIVE)". Variety. נבדק ב-16 במאי 2023. {{cite web}}:  (עזרה)
↑  Streeting, Louise (23 במרץ 2023). "Disney+ confirms David Tennant and Danny Dyer for new series being filmed in Bristol". Bristol Post. נבדק ב-24 במרץ 2023. {{cite web}}:  (עזרה)
↑  Adam, Bertie (20 במרץ 2022). "Rivals: Danny Dyer and David Tennant spotted in Gloucestershire filming new Disney+ series". Gloucestershire Live. נבדק ב-23 במרץ 2023. {{cite web}}:  (עזרה)
↑  Kanter, Jake (21 באוגוסט 2024). "Disney+ Sets Premiere Date For Jilly Cooper Adaptation 'Rivals'". Deadline. נבדק ב-21 באוגוסט 2024. {{cite web}}:  (עזרה)
אנקת גבהים (סרט, 1998)

| --- | --- |

 מבוסס על:  אנקת גבהים מאת אמילי ברונטה
 בימוי:  דייוויד סקיינר
 הופק בידי:  לואיס ברידג' ג'ו רייט רבקה איטון
 תסריט:  ניל מק'קיי
 שחקנים ראשיים:  רוברט קאוואנה אורלה בריידי שרה סמארט
 מוזיקה:  וורן בנט 
 מדינה:  הממלכה המאוחדת 
 חברת הפקה:  London Weekend Television, WGBH-TV 
 חברה מפיצה:  ITV
 שיטת הפצה:  וידאו על פי דרישה, ישירות לווידיאו 
 הקרנת בכורה:  5 באפריל 1998 (בריטניה) 18 באוקטובר 1998 (ארצות הברית)
 משך הקרנה:  112 דקות
 שפת הסרט:  אנגלית 
 סוגה:  סרט דרמה, סרט רומנטי, סרט מבוסס יצירה ספרותית 
 דף הסרט ב־IMDb
 
אנקת גבהים (באנגלית: Wuthering Heights) הוא סרט טלוויזיה בריטי משנת 1998 שביים דייוויד סקיינר והפיק ג'ו רייט. הסרט מבוסס על הרומן "אנקת גבהים" מאת אמילי ברונטה. את העיבוד לסרט כתב ניל מק'קיי.
הסרט יצא לאקרנים בבריטניה ב-5 באפריל 1998 ברשת ITV, ובארצות הברית ב-18 באוקטובר 1998 ברשת WGBH-TV.
צוות השחקנים

רוברט קאוואנה - היתקליף
פיטר דייוויסון - ג'וזף לוקווד
אורלה בריידי - קאתי ארנשו
טום ג'ורג'סון - ג'וזף
מת'יו מקפדיין - הרטון ארנשו
שרה סמארט - קתרין לינטון
קיידי סאבג' - קאתי ארנשו הצעירה
קן קיטסון - מר ארנשו
פלורה מונטגומרי - איזבלה לינטון
איאן שו - הינדלי ארנשו
קריספין בונהם-קרטר - אדגר לינטון
דייוויד מייבריק - גאדיק
קתרין צ'סייר - פרנסס ארנשו
פולי המינגוויי - נלי דין
הערות שוליים

↑  Melani, Lilia. "Film Versions of Wuthering Heights". CUNY. נבדק ב-26 ביוני 2011. {{cite web}}:  (עזרה)
שביל באמצע שביל בצד

| --- | --- |
 סוגה:  תוכנית טיולים
 מנחים:  ספי בן-יוסף, שלמה בראבא
 ארץ מקור:  ישראל
 שפות:  עברית
 מספר פרקים:  95
 הפקה
 אורך פרק:  15 דקות
 שידור
 רשת שידור:  הטלוויזיה החינוכית
 תקופת שידור מקורית:  2 בספטמבר 1986 – 1990
 
שביל באמצע שביל בצד הייתה תוכנית טיולים ששודרה בטלוויזיה החינוכית בין 1986 ל-1990.
כל פרק התמקד באתר אחר בישראל. ראשיתו של הפרק בקליפ שצולם באותו אתר, בו הופיעו זמרים מתחלפים. בהמשך, סייר באתר ספי בן-יוסף, ונתן הסברים אודות האתר. לעיתים, נלווה אליו כסייד-קיק יאצק, דמות שגילם שלמה בר-אבא בפינת הטיולים של התוכנית "זהו זה!". בפרקים מאוחרים יותר התלווה ליאצק רובוט בשם פיצי. לעיתים נלוו לבן-יוסף שחקנים ובדרנים נוספים.
בין הזמרים ששרו משיריהם בתוכנית: בני ברמן (בנחל עמוד), סי היימן (בנהר הירדן), עפרה חזה (בעין פשחה), ורדינה כהן (בנחל תנינים), אושיק לוי (בקיסריה), דורון מזר (בעכו), משינה (בממשית), ריטה (בירושלים) ועוד.
שם התוכנית שאול מהשיר "שיר עם נקי" שכתב אהוד מנור והלחין וביצע מתי כספי. בשיר מתייחס הביטוי "שביל" לתסרוקות, אך בשם התוכנית המילה שביל משמשת במשמעותה המקורית.
יריד ההבלים (סדרה, 2018)

| --- | --- |

כרזת הסדרה
 מבוסס על:  יריד ההבלים מאת ויליאם מייקפיס תאקרי
 סוגה:  דרמה תקופתית היסטורית
 יוצרים:  גווינת' יוז
 כותבים:  גווינת' יוז
 בימוי:  ג'יימס סטרונג
 שחקנים:  אוליביה קוק קלודיה ג'סי טום בייטמן ג'וני פלין
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  7
 הפקה
 חברת הפקה:  Mammoth Screen
 הפצה:  ITV אולפני אמזון
 מוזיקה:  איזובל וולר-ברידג'
 שידור
 רשת שידור:  ITV 
 תקופת שידור מקורית:  2 בספטמבר 2018 – 7 באוקטובר 2018
 קישורים חיצוניים
 אתר רשמי
 דף התוכנית ב-IMDb
 
יריד ההבלים (באנגלית: Vanity Fair) היא מיני-סדרת דרמה היסטורית המבוססת על הרומן באותו שם מאת ויליאם מייקפיס תאקרי. את הסדרה הפיקה חברת Mammoth Screen, והפיצו רשת ITV ואולפני אמזון.
בסדרה מככבת אוליביה קוק בתפקיד בקי שארפ, יחד עם טום בייטמן בתפקיד קפטן רודון קרולי, ומייקל פיילין שמגלם את הסופר ויליאם מייקפיס תאקרי.
צוות השחקנים > תפקידים ראשיים

אוליביה קוק – בקי שארפ, בתם של שחקנית אופרה צרפתייה ושל אמן. שארפ היא בחורה פקחית וצינית הנחושה לסלול את דרכה לחברה הגבוהה. היא משתמשת בקסמיה לפתות גברים מהמעמד הגבוה.
קלודיה ג'סי – אמיליה סדלי, צעירה תמימה וטובת לב, ממשפחה אמידה בלונדון, שמתיידדת עם בקי באקדמיה לבנות של מיס פינקרטון. היא מזמינה את בקי לשהות בביתה בלונדון אחרי שהן מסיימות את לימודיהן באקדמיה.
טום בייטמן – רודון קרולי, קצין פרשים קל דעת, הבן הצעיר במשפחת קרולי, ואהוד על דודתו מטילדה. עד שהוא מתחתן עם בקי, אשה ממעמד נמוך בהרבה משלו.
ג'וני פלין – ויליאם דובין, קולונל בצבא וחברו הטוב ביותר של ג'ורג' אוסבורן, אהובה של אמיליה
צ'ארלי רואו – ג'ורג' אוסבורן, בנו של סוחר עשיר, ג'ון אוסבורן, ואהוב ילדות של אמיליה, ובהמשך בעלה. הוא יוצא כנגד אביו ומתחתן עם אהובתו.
סיימון ראסל ביל – מר ג'ון סדלי, אביהם של אמיליה וג'וס ובעלה של לואיזה. מר סדלי פושט רגל ומתרושש.
אנתוני הד – לורד סטיין, מרקיז עשיר ובעל השפעה, שנדלק על בקי.
מרטין קלונס – סר פיט קרולי, ברונט גס רוח והולל, ששוכר את בקי כאומנת לבנותיו. אחר כך הוא נדלק עליה ומציע לה נישואים, אך מגלה שהיא התארסה בסתר לבנו רודון.
פרנסס דה לה טור – ליידי מטילדה קרולי, דודתם העשירה של בני משפחת קרולי.
מייקל פיילין – ויליאם מייקפיס תאקרי, מחבר הרומן "יריד ההבלים", והמספר בסדרה.
רוברט פיו – מר ג'ון אוסבורן, אביו של ג'ורג', שאוסר עליו להתחתן עם אמיליה.
סוראן ג'ונס – מיס פינקרטון, מנהלת האקדמיה לבנות שבו למדו אמיליה ובקי.
דייוויד פין – ג'וס סדלי, אחיה של אמיליה שחזר מהודו, והוא נמשך לבקי.
קלייר סקינר – גברת לואיזה סדלי, אמם של אמיליה וג'וס, אשתו של ג'ון
מתיו ביינטון – ביוט קרולי, אחיו הכומר של רודון.
שאן קליפורד – מרתה קרולי, אשתו של ביוט.
פליסיטי מונטגיו – ארבלה בריגס, בת לוויה של ליידי מטילדה, ובהמשך של בקי.
מוניקה דולן – גברת פגי או'דאוד.
צוות השחקנים > תפקידי משנה

אלי קנדריק – ג'יין אוסבורן
אליזבת ברינגטון – ליידי בראקרס
סאלי פיליפס – ליידי סטיין
ריצ'רד דיקסון – גנרל טופו
פיטר וייט – מר ראגלס
מייקל פיצסימונס – מייג'ור מייקל או'דאוד
הפקה

קוטג' באחוזת Chevening House שבסבנאוקס בקנט שימש לצילומי ביתם של משפחת רודון. אתר צילום נוסף בסבנאוקס היה ב-Squerryes Court עבור פנים בית הספר של מיס פינקרטון (סוראן ג'ונס). סצנה בטיילת שכללה חיילים וסוסים צולמה מחוץ למלון רויאל בדיל שבקנט. צילומים אחרים נערכו בלונדון במספנה ההיסטורית בצ'טם, וב-Anchor Wharf.
הערות שוליים

↑  Tartaglione, Nancy (25 בספטמבר 2017). "'Vanity Fair': Suranne Jones, Michael Palin Join Olivia Cooke In ITV/Amazon Drama". Deadline Hollywood. נבדק ב-13 במרץ 2018. {{cite news}}:  (עזרה)
↑  Bley Griffiths, Eleanor (2 בספטמבר 2018). "Meet the cast of Vanity Fair". The Radio Times. נבדק ב-2 בספטמבר 2018. {{cite news}}:  (עזרה)
↑  "Vanity Fair (2018)". Kent Film Office. 7 בספטמבר 2018. נבדק ב-26 בדצמבר 2018. {{cite web}}:  (עזרה)
הרחק מן ההמון הסואן (סרט, 1998)

| --- | --- |

 מבוסס על:  הרחק מהמון מתהולל מאת תומאס הרדי
 בימוי:  ניקולס רנטון
 הופק בידי:  הילרי ביוון ג'ונס
 תסריט:  פילומנה מקדונה (אנ')
 שחקנים ראשיים:  פלומה באיזה נתניאל פרקר ג'ונתן פירת' נייג'ל טרי
 מדינה:  הממלכה המאוחדת
 שיטת הפצה:  ישירות לווידיאו 
 הקרנת בכורה:  6 ביולי 1998
 משך הקרנה:  216 דקות
 שפת הסרט:  אנגלית
 סוגה:  סרט מבוסס יצירה ספרותית 
 דף הסרט ב־IMDb
 
הרחק מן ההמון הסואן (באנגלית: Far from the Madding Crowd) הוא סרט דרמה משנת 1998, עיבוד לרומן "הרחק מהמון מתהולל" מאת תומאס הרדי.
צוות השחקנים

פלומה באיזה – בת שבע אוורדין
נתניאל פרקר – גבריאל אוק
ג'ונתן פירת' – סרג'נט פרנק טרוי
נייג'ל טרי – מר בולדווין
נטשה ליטל – פאני רובין
לינדה באסט – מריאן מאני
אליזבת אסטנסן – גברת קוגאן
ריס מורגן – טדי קוגאן
פיליפ ג'וזף – ג'אן קוגאן
רובין סואנס – הנרי פריי
טרייסי קיטינג – לידי
ויקטוריה אלקוק – טמפרנס מילר
שון גילדר – ג'וזף פורגראס
ביקורת

ויל ג'וינר מהניו יורק טיימס כתב ביקורת חיובית על העיבוד: "באופן מוזר ולזכותו, עיבוד חדש זה של הרומן 'הרחק מהמון מתהולל' בהפקת טלוויזיית גרנדה הבריטית ו-WGBH-TV מבוסטון, לא רק שהוא גובר על הנטייה של הצופים להשוואות, הוא מצליח לשגשג. כמעט על כל צעד ושעל נפרש בהדרגה סיפור של כאוס רומנטי. באופן חזותי גרסה חדשה זו מרשימה כמו הסרט משנת 1967 – חלק מאתרי הצילומים הם כמעט זהים – והתיאור הדרמטי בסרט זה הוא יותר טבעי. השפה המחוספסת נאמנה לשפתו של הרדי שבה הוא משלב שירה ודיבור כפרי."
הערות שוליים

↑  Joyner, Will (8 במאי 1998). "TV WEEKEND; The 'Madding Crowd' Is Getting Crowded". The New York Times. נבדק ב-23 בדצמבר 2013. {{cite web}}:  (עזרה)
המובחרים

| --- | --- |

 סוגה:  פעולה/ריגול/דרמה
 יוצרים:  איאן מקינטוש
 שחקנים:  רוי מרסדן ריי לונן ריצ'רד ורנון אלאן מקנוטן בוב שרמן
 ארץ מקור:  בריטניה בריטניה
 שפות:  אנגלית 
 מספר עונות:  3
 מספר פרקים:  20
 הפקה
 מפיקים בפועל:  David Cunliffe 
 אורך פרק:  45 דקות
 שידור
 רשת שידור:  ITV
 רשת שידור בישראל:  ערוץ 1
 תקופת שידור מקורית:  18 בספטמבר 1978 – 28 ביולי 1980
 קישורים חיצוניים
 דף התוכנית ב-IMDb
 
המובחרים (באנגלית: The Sandbaggers) היא תוכנית טלוויזיה בריטית ששודרה ברשת ITV מ-18 בספטמבר 1978 ועד 28 ביולי 1980.
עלילה

עלילת הסדרה עסקה בראש אגף המבצעים בשירות החשאי הבריטי, ניל ברנסייד, אותו מגלם השחקן רוי מרסדן ובצוות מרגלים ואנשי מבצעים מיוחדים המכונה "המובחרים", אשר נתון לפיקודו. ברנסייד, איש חיל הנחתים המלכותי בעברו וסוכן חשאי בצוות "המובחרים" בעצמו, הוא האיש המופקד על כלל מבצעי הביון בארגון. כאיש שטח לשעבר משקיע ברנסייד את כל מרצו במתן גיבוי ותמיכה לאנשיו בשדה, ועל כן הוא נתון לאורך הסדרה במאבקים כנגד פוליטיקאים המפעילים בציניות את שירות הביון וסוכניו כאשר לא תמיד טובת המדינה לנגד עיניהם מחד, וכנגד הממונים עליו בשירות החשאי, אשר מפעילים, בעיני ברנסייד, את צוות ה"מובחרים" באופן המחייב את אנשיו להסתכן שלא לצורך. ברנסייד מכור לעבודתו והממונים עליו נאלצים לחייבו לצאת לחופשה. לאורך פרקי הסדרה מתחלפים אנשי צוות המובחרים, זולת הטוב והוותיק שבהם, וילי קיין, איש הרגימנט המוצנח בעברו. לאורך פרקי הסדרה נעזר ברנסייד בשירותיו של חברו הטוב, ג'ף רוס, ראש שלוחת סוכנות הביון המרכזית בלונדון.
הסדרה מתאפיינת בכך שעמדה בניגוד לסרטי הריגול המצליחים של אותה תקופה, שהציגו את דמותו של ג'יימס בונד. הדמויות בסדרה, בדומה לאילו שבספריהם של ג'ון לה קארה ופרדריק פורסיית', היו מורכבות יותר, אפרוריות ואפלות יותר, ולעיתים גם שפלות יותר. עולמן לא חולק לשחור ולבן, טובים ורעים. לאורכה של הסדרה ניכר כי הדמויות מצויות בקונפליקט עקב הצורך לבצע מעשים שהם בגדר "רע הכרחי" כדי להשלים את המשימות המוטלות עליהם בהצלחה. הסדרה הציגה לקהל הצופים את עולם הריגול כמורכב, מלוכלך ואפל הרבה יותר מעולמו הזוהר של בונד.
המשימות המוטלות על אנשי צוות "המובחרים" משתנות מפרק לפרק. החל בשחרור בני ערובה חטופים, טיפול בעריקים מן המזרח למערב, ומבצעי התנקשות. כך, למשל, בפרק החותם את העונה הראשונה, נדרש ברנסייד להקריב איש צוות "המובחרים" אשר נפל בשבי השטאזי, משום שאינו יכול לחלצו. בפרק השלישי של העונה השנייה של הסדרה, עוסקת הסדרה בפרשת מטוס חטוף, ובין נוסעיו שניים מאנשי צוות "המובחרים". לאורך הפרק מוזכרות פרשות מבצע אנטבה הישראלי ושחרור טיסה 181 של לופטהאנזה במוגדישו על ידי יחידה GSG 9.
הערות שוליים

↑  גל פרל פינקל‏, טקטיקה על חשבון אסטרטגיה: על הקבינט להציב לצה"ל יעדים ברורים, באתר וואלה, 27 במרץ 2017.
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
וידוייה הסודיים של זונת צמרת

| --- | --- |

 סוגה:  דרמה
 יוצרים:  לוסי פּרבל(אנ'), בל דה ז'ור
 בימוי:  סוזן טולי 
 שחקנים:  בילי פייפר, עדו גולדברג, שרי לונגי, קאלום בלו, אשלי מדקוויי, לילי ג'יימס, ג'מה צ'אן
 ארץ מקור:  בריטניה בריטניה
 שפות:  אנגלית
 מספר עונות:  4
 מספר פרקים:  32
 הפקה
 חברת הפקה:  אולפני ITV
 הפצה:  Banijay UK, נטפליקס, הולו 
 אורך פרק:  22 דק' 
 שידור
 רשת שידור:  ITV
 רשת שידור בישראל:  yes Drama HD
 תקופת שידור מקורית:  28 בספטמבר 2007 – 22 במרץ 2011 
 קישורים חיצוניים
 http://yes.walla.co.il/?w=1/7460
 דף התוכנית ב-IMDb
 
וידוייה הסודיים של זונת צמרת (באנגלית:  Secret Diary of a Call Girl) ‏ היא סדרת טלוויזיה בת 4 עונות מבית היוצר של רשת ITV הבריטית, המבוססת על בלוג שנכתב תחת שם העט בל דה ז'ור ואף הפך לרב-מכר, בלוג שהסעיר את בריטניה עם תיאוריו על חייה של נערת ליווי. נעימת הנושא של הסדרה היא 'You Know I'm No Good" של איימי ויינהאוס.
עלילה > עונה ראשונה

בילי פייפר מגלמת את האנה, בחורה מבית טוב שעובדת כזונת צמרת תחת השם בל דה ז'ור. האנה לא הגיעה לעבודה בגלל טראומה או ניצול, והיא לא צריכה לפרנס ילדים. היא פשוט עצלנית, אוהבת מין, והיא טובה בזה. האנה משקרת לסביבתה ואף אחד אינו יודע מה היא עושה מלבד ה"סוכנת" שלה. היא שומרת על הפרדה מוחלטת בין האנה לבל, הופעה שונה, בגדים שונים, חלק אחר של הדירה, טלפונים שונים ואנשי קשר שונים. העניינים מסתבכים כשבל אינה מגלה את סודה לחברה הטוב ביותר בן, שהיה בעבר החבר הצמוד שלה, והסוד מעיב על מערכת היחסים שלהם. במהלך כל פרק בל חשפת את הצופה לעולמה, ומסבירה את כללי עולם המין.
עלילה > עונה שנייה

בעונה השנייה בל דה ז'ור מחליטה לקחת את גורלה בידיה, ועובדת עצמאית, ללא סוכנת, באמצעות אתר שהקימה. בחורה צעירה בשם במבי יוצרת עם בל קשר במטרה להפוך לזונה בעצמה, ובל הופכת להיות המנטורית שלה ומכירה לה את עולם הליווי. הכל מסתבך כשבל פוגשת את אלכס, רופא צעיר שהיא בטעות חושבת ללקוח. אחרי שהיא מבינה את טעותה השניים מתחילים לצאת ואלכס מכיר אותה בתור האנה, ולא בתור בל.
עלילה > עונה שלישית

בעונה השלישית בל דה ז'ור הופכת מנערת ליווי, לכותבת שמוציאה ספר ומתפרסמת, בלי שאף אחד יודע מי היא. הספר שלה נמכר היטב, היא מתבקשת לכתוב ספר נוסף, ובכך מתחילה קריירה נוספת, בנוסף לקריירה המוכרת לה. היא חווה חוויות חדשות ושונות מחייה הקודמים, וכעת היא מחפשת בכל "פגישה עבודה" את המיוחד והשונה שעליו תוכל לכתוב בספרה הבא. חייה של בל מסתבכים כשהיא מנסה לאזן בין שלוש זהויותיה השונות: נערת הליווי, הסופרת והאנה. ג'קי, אחותה של בל, עוברת לגור איתה ונחשפת לחייה ולעבודתה. במהרה הן מגלות שהדירה קטנה מידי לשתיהן. בל מחליטה לבחון את התחושה בצד השני של המתרס, וקובעת לעצמה פגישה עם נער ליווי.
עלילה > עונה רביעית

בל דה ז'ור/האנה חוזרת מטיול ועוברת לבית חדש. מהר מאוד היא מגלה שהחזרה לא זוהרת: היא מתמודדת עם לקוחות מאתגרים וסיטואציות מביכות. סטפני, "הסוכנת" לשעבר של בל נאסרת, נכנסת לכלא ומתעקשת שבל תאפשר לבת שלה פופי לגור בינתיים בביתה, ובפעם הראשונה בחייה בל צריכה להחליף את סטפני ובעצם הופכת ל"מאדאם". פופי מגלה כמה אמיתות על אמה ומחליטה להתעמת איתה בעקבות השקרים. גם חייה האישיים של האנה מלאים בהתלבטויות: היא שוקלת האם לתת לקשר שלה עם בן הזדמנות נוספת, ובהמשך, אחותה ג'קי חוזרת בהפתעה, דבר שגורם לרגעים מביכים בין האנה לבן ופופי. בל מקבלת הצעה להפוך את רב המכר שהיא כתבה לסרט והיא נוסעת לניו יורק, אך הדברים לא מסתדרים כפי שהיא מצפה. בסופו של דבר בל צריכה לבחור ולהכריע בין האהבה לעבודה.
דמויות

האנה בקסטר / בל דה ז'ור (בילי פייפר) – בחורה מבית טוב שעובדת כזונת צמרת, לא מתוך מצוקה כלכלית או נפשית אלא מתוך הנאה בלבד.
בן (עדו גולדברג) - החבר הכי טוב של האנה, והחבר לשעבר שלה. בעונה הראשונה אינו מודע לעבודתה הסודית, אך בסופו של דבר מגלה על כך ומקבל אותה כפי שהיא.
סטפני (שרי לונגי) – הסוכנת ("מאדאם") של בל בתחילת דרכה.
אלכס (קאלום בלו) (עונה 2) - רופא צעיר שהגיע ללונדון מדבלין למטרות לימוד ועבודה ומתאהב בהאנה. השניים נפרדים לאחר שהוא מגלה על עיסוקה השנוי במחלוקת.
גלוריה וייט / במבי (אשלי מדקוויי) (עונות 2-3) – בחורה צעירה ויפה שיוצרת עם בל קשר במטרה להפוך לזונה בעצמה. בעונה השלישית, במבי מתאהבת באחד מלקוחותיה והשניים מתחתנים.
פופי (לילי ג'יימס) (עונה 4) - בתה המתבגרת קלת הדעת של סטפני. אינה מודעת לעיסוקה של אמה כמאדאם.
דנקן אטווד (ג'יימס ד'ארסי) (עונה 3) - המוציא לאור של הספר של בל.
שארלוט (ג'מה צ'אן) (עונה 4)
הארי קיגן (פול ניקולס) (עונה 4)
הצלחת הסדרה

הסדרה זכתה להצלחה רבה בבריטניה ולביקורות טובות. רשת Showtime שרכשה את הזכויות לסדרה החליטה לא להפיק גרסה אמריקאית לסדרה, אלא לשדר אותה כפי שהיא, משום שלא יכלו "לחשוב על אף שחקנית שתוכל לגלם את התפקיד טוב יותר מפייפר"[דרוש מקור]. הסדרה נרכשה על ידי מדינות רבות, ובנוסף להצלחה מעבר לים, הצלחתה בבריטניה גרמה[דרוש מקור] לערוץ ITV2, בו היא משודרת, לקבל דירוג גבוה יותר בדירוג הערוצים השנתי, ובעקבות הקהל הצעיר יחסית שעקב אחריה, הוחלט בערוץ לשנות את קהל היעד של הערוץ ולהפוך את התכנים לצעירים יותר[דרוש מקור].
החשיפה

בשנת 2009 הודיעה המדענית בת ה-34, ד"ר ברוק מגנאנטי, כי היא האישה שמאחורי הבלוג שרכשה לעצמה הכרה בשם "בל דה ז'ור". מגנאנטי החליטה לחשוף את זהותה כיוון שהאנונימיות שחרתה על דגלה הפכה לא-מהנה כפי שהייתה בתחילת הדרך. מגנאנטי, כיום מומחית מוערכת לנוירו-טוקסיקולוגיה התנהגותית ולאפידמיולוגיה של הסרטן בבית חולים בבריסטול, סיפרה[דרוש מקור] כי פנתה לתעשיית הליווי בשלבים מאוחרים של הדוקטורט שלה, כשהייתה זקוקה לכסף: "לא יכולתי למצוא עבודה בתחום שלי, כי לא היה לי עדיין דוקטורט". לדבריה, היא הייתה צריכה למצוא משרה ולהתחיל לעבוד באופן מיידי. והפתרון הגיע בעבודה כזונה.